ઇસ્લામિક સ્ટેટ તાલિબાન કરતાં ખતરનાક છે એ કહેવાની જરૂર નથી. ઇસ્લામિક સ્ટેટના આતંકવાદીઓ ઇરાક અને સીરિયામાં લડવાનો ખાસો અનુભવ ધરાવે છે તેના કારણે એ લોકો ઝડપથી આગળ વધી રહ્યા છે. બીજું એ કે ઇસ્લામિક સ્ટેટ અત્યંત ક્રૂર આતંકવાદી સંગઠન છે અને તે અફઘાનિસ્તાનમાં બર્બર હુમલા કરે છે. આ હુમલાઓના કારણે અનેક અફઘાન લોકો પોતાના સ્થાન છોડીને નાસી રહ્યાં છે. ઇસ્લામિક સ્ટેટની ક્રૂરતાથી તાલિબાન પોતે પણ ફફડી રહ્યું છે. એક સમય તો એવો પણ આવ્યો કે ઇસ્લામિક સ્ટેટના ખોફથી તાલિબાન પણ અફઘાનિસ્તાન સરકાર સાથે બેસી જવા વિચારવા માંડેલું. આ વર્ષે ફેબુ્રઆરીમાં અફઘાનિસ્તાનના રાષ્ટ્રપતિ અશરફ ગનીએ તાલિબાન સમક્ષ શાંતિ માટે મંત્રણાની ઓફર મોકલી હતી. તાલિબાને તેને સત્તાવાર રીતે ફગાવી દીધી પણ અંદરખાને તે વાટાઘાટો કરી રહ્યા હોવાના અહેવાલ છે.